Suchinthana/ta-wikipedia huggingface dataset:
மருத்துவம் அல்லது உடலியங்கியலுக்கான நோபல் பரிசு

மருத்துவம் அல்லது உடலியங்கியலுக்கான நோபல் பரிசு (Nobel Prize in Physiology or Medicine) என்பது வருடத்திற்கு ஒரு முறை வழங்கப்படும் நோபல் பரிசுகளுள் ஒன்றாகும். ஆல்ஃபிரட் நோபெலால் நிறுவப்பட்ட இப்பரிசு, சுவீடனில் உள்ள முக்கிய மருத்துவ மையமான கரோலின்ஸ்கா மையத்தின் நோபல் பேரவையின் தேர்வுக் குழுவால் தேர்வு செய்யப்பட்டவர்களுக்கு வழங்கப்படுகிறது. இது மருத்துவத்துறையிலோ உடலியங்கியல் துறையிலோ குறிப்பிடத்தக்க கண்டுபிடிப்பினைச் செய்த ஒருவர் அல்லது பலருக்கு வழங்கப்படுகிறது.

பரிசு பெற்றவர்களின் பட்டியல்

இதனையும் காண்க
 கரோலின்ஸ்கா மையம்
 கரோலின்ஸ்கா மையத்தின் நோபல் பேரவை

மேற்கோள்கள் 
பொது

குறிப்பிட்ட

நோபல் மருத்துவப் பரிசு பெற்றவர்கள்
உடலியங்கியல்
நோபல் பரிசு
மருத்துவ விருதுகள்
கண்ணூர்க் கோட்டை

கண்ணூர்க் கோட்டை என்றறியப்படும் செயிண்ட். ஆஞ்செலோக் கோட்டை கேரள மாநிலத்தின் கண்ணூருக்கு அருகே இருக்கிறது. கண்ணூரில் இருந்து 3 கிலோமீட்டர் தொலைவில் அரபிக்கடலோரத்தில் கடலை நோக்கி அமைந்துள்ளது. இக்கோட்டை 1505-ஆம் ஆண்டு இந்தியாவின் முதல் போர்த்துக்கீசிய வைசிராயால் கட்டப்பட்டது. இக்கோட்டை வெவ்வேறு காலகட்டங்களில் வெவ்வேறு ஆட்சியாளர்களில் கட்டுப்பாட்டில் இருந்திருக்கிறது. 1663-இல் இக்கோட்டை டச்சுக்காரர்களால் கைப்பற்றப்பட்டது. பின்னர் ஆங்கிலேயர்கள் இதனைக் கைப்பற்றி மலபார்ப் பகுதியின் ராணுவ மையமாகப் பயன்படுத்தியுள்ளனர்.

மேற்கோள்கள்

இந்தியத் தொல்லியற்களங்கள்
கேரளக் கோட்டைகள்
கண்ணூர் மாவட்டம்
கண்ணூர் மாவட்டத்திலுள்ள சுற்றுலாத் தலங்கள்
இரசியாவில் உள்ள தூதரகங்களின் பட்டியல்

இது இரசியாவில் உள்ள தூதரகங்களின் பட்டியல்.

இரசியாவிலுள்ள தூதரகங்கள்

மாஸ்கோவில் உள்ள தூதரகங்களின் பட்டியல்

இரசியாவின் ஏனைய பகுதிகளிலுள்ள தூதரகங்கள்

குறிப்புகள்

மேற்கோள்கள்

வெளி இணைப்புகள் 
 Diplomatic missions resident in the Russian Federation
  Diplomat, A Monthly for Foreigners About Russians, for Russians About Foreigners

மேற்கோள் வழு-ref குறிச்சொல்லுக்கு உரையில்லாதவை
சி. சோமிதரன்

சி. சோமிதரன் (பி. மே 13, 1981, பருத்தித்துறை, யாழ்ப்பாணம்) இலங்கையைச் சேர்ந்த ஓர் ஊடகவியலாளரும் ஆவணப்பட இயக்குநரும் ஆவார். மட்டக்களப்பு மெதடிஸ்த மத்திய கல்லூரியில் கல்வி கற்ற இவர் ஊடகப்பணியை இலங்கை வானொலியில் தொடங்கிப் பின்னர் தினக்குரல் யாழ்ப்பாணப் பதிப்பில் உதவியாசிரியராகவும் Northeastern Herald இதழிலும் பணியாற்றினார். பிபிசியினுடைய ஆவணப்பட முயற்சிகளிலும் பங்கெடுத்தார்.

இலங்கை இனப்பிரச்சினை தொடர்பான மூன்று ஆவணப்படங்களை இயக்கியுள்ள இவர் சூழலியல், மனித உரிமைகள் தொடர்பான ஆவணப்படங்களையும் இயக்கியுள்ளார்.

சென்னை லோயலா கல்லூரியில் காட்சித் தொடர்பியல், திரைப்பட உயர்கல்வியைப் பெற்ற இவர் தற்போது சென்னையில் வசிக்கிறார்.

இயக்கிய ஆவணப்படங்கள்
 எரியும் நினைவுகள் (யாழ் நூலக எரிப்பைப் பற்றிய ஆவணப்படம்)
 Mullaitivu Saga (2009 ஈழ இறுதிப் போர் பற்றிய ஆவணம்)
 வெடித்த நிலத்தில் வேர்களைத் தேடி (இலங்கைத் தமிழரின் அரசியல் வரலாற்றைக் கூறும் 165 நிமிட ஆவணப்படம்)

வெளி இணைப்புகள்
 வலைப்பதிவு
 ஆங்கில வலைப்பதிவு

இலங்கைத் தமிழ் ஊடகவியலாளர்கள்
1981 பிறப்புகள்
தமிழ் ஆவணப்படக் கலைஞர்கள்
நாயர்

நாயர் (மலையாளம்: നായര്‍), கேரளாவில் நாயர்கள் ஒரு இந்து உயர் சாதி. அவர்கள் இந்தியாவின் வடக்குப் பகுதிகளிலிருந்து குடிபெயர்ந்ததாக நம்பப்படுகிறது, சில வரலாற்றாசிரியர்கள் அவர்கள் நம்புதிரி பிராமணர்களுடன் சேர்ந்து கேரளாவிற்கு குடிபெயர்ந்த நெவார் பிராமணர்கள் அல்லது க்ஷத்திரியர்கள் என்று கூறுகின்றனர். நாயர்கள் கேரளாவின் தாய்வழி சாதி.

பிள்ளை, நம்பியார், குருப், மேனன் போன்ற பெயர்கள் கேரள அரச குடும்பங்களுக்கு வழங்கப்பட்ட நாயர்களால் பொதுவாகப் பயன்படுத்தப்படும் தலைப்பு குடும்பப்பெயர். அவர்கள் கேரளாவின் பொது ஜாதி/முற்பட்ட சாதியின் ஒரு பகுதியாக உள்ளனர்.இந்தியாவின் வடக்குப் பகுதிகளிலிருந்து குடிபெயர்ந்ததாக நம்பப்படுகிறது, சில வரலாற்றாசிரியர்கள் அவர்கள் நம்புதிரி பிராமணர்களுடன் சேர்ந்து கேரளாவிற்கு குடிபெயர்ந்த நெவார் பிராமணர்கள் அல்லது க்ஷத்திரியர்கள் என்று கூறுகின்றனர். நாயர்கள் கேரளாவின் தாய்வழி சாதி.

இவற்றையும் காண்க 
 மருமக்கதாயம்

மேற்கோள்கள்

வெளி இணைப்புகள் 
 நாயர்கள் வரலாறு

கேரளச் சமூகம்
மகாதேசாதிபதி (இலங்கை)

இலங்கையின் ஆளுநர் அல்லது இலங்கையின் மகாதேசாதிபதி (Governor General of Dominion of Ceylon) என்பது 1948-1972ல் இலங்கையின் நாட்டுத் தலைவரின் பட்டமாகும். இலங்கை 1948ம் ஆண்டு சுதந்திரமடைந்த போதிலும்கூட, 1947ம் ஆண்டு பிரித்தானியர்களால் முன்வைக்கப்பட்ட சோல்பரி அரசியலமைப்பே 1972ம் ஆண்டு வரை நடைமுறையில் இருந்தது. இந்த அரசியல் யாப்பில் இலங்கையில் பெயரளவு நிர்வாகியாக பிரித்தானிய மகாராணியின் பிரதிநிதி என்ற வகையில் மகாதேசாதிபதி பதவி காணப்பட்டது. சோல்பரி அரசியலமைப்பிற்கு முன்பு காணப்பட்ட தேசாதிபதிகளை விட இப்பதவி அதிகாரத்தில் குறைந்ததாக இருந்தது.

முதலாவது தேசாதிபதி
மகாதேசாதிபதிப் பதவி பிரித்தானிய முடியின் பிரதிநிதியாக அமைந்தமையினால் இவர் இலங்கையராக இருக்க வேண்டும் என்ற அவசியம் இருக்கவில்லை. 1948 பெப்ரவரி 4 இல் இலங்கை விடுதலை அடையும் போது இலங்கையின் தேசாதிபதியாக இருந்தவர் சேர். ஹென்றி மொங்-மேசன் மூர் என்பவர். இவர் விடுதலைக்கு முன்பே தேசாதிபதியாக பிரித்தானிய முடியால் நியமிக்கப்பட்டவர். இவரின் பதவிக்காலம் 1949 ஜுலை 6 இல் நிறைவடைந்தது. அதுவரை இலங்கையின் தேசாதிபதியாகவே அவர் பணியாற்றினார். இவரின் பதவிக்காலம் முடிந்த பின்பு இலங்கைப் பிரதமர் டி. எஸ். சேனநாயக்காவின் சிபாரிசின் பேரில் பிரித்தானிய முடி 1949 ஜுலை 6 இல் சோல்பரி அரசியல் யாப்பினை உருவாக்குவதில் மூலகர்த்தாவாக இருந்த சோல்பரி பிரபு என்ற ஹெர்வால்ட் ராம்ஸ்போத்தம் என்பவரை மகாதேசாதிபதியாக நியமித்தது. இவரின் பதவிக்காலம் 1954, ஜுலை 17 இல் நிறைவடைந்தது. இறுதி மகாதேசாதிபதியாக 1962 முதல் 1972 வரை வில்லியம் கொபல்லாவ இருந்தார்.

நியமனம்
இலங்கைப் பிரதம மந்திரியின் சிபாரின்படி பிரித்தானிய முடியினால் இவர் நியமிக்கப்படுவார்.

பதவிக்காலம்
பதவிக்காலம் குறித்து யாப்பில் வரையறுக்கப்படவில்லை. இருப்பினும் ஒவ்வொரு ஐந்தாண்டுக்கொரு முறை மகதேசாதிபதி மாற்றப்படுவது மரபாகப் பேணப்பட்டது.

அதிகாரங்கள்

சட்டத்துறை சார்ந்த அதிகாரங்கள்
   நியமன அங்கத்தவர்க(ஆறுபேர்)களை மக்கள் பிரதிநிதிகள் சபைக்கு நியமித்தல்
   செனட்டின் வெற்றிடங்களை நிரப்புதல்
   மக்கள் பிரதிநிதிகள் சபையின் சடங்கு ரீதியான இருக்கைகளுக்குத் தலைமை தாங்குதல்
   மக்கள் பிரதிநிதிகள் சபையைக் கூட்டல், கலைத்தல், ஒத்திவைத்தல். 
   செனட்சபையைக் கூட்டல், ஒத்திவைத்தல்.

நிர்வாகத்துறை சார்ந்த அதிகாரங்கள்
   பிரதம மந்திரியைத் தெரிவு செய்தல்
   அமைச்சரவை உறுப்பினர்களை நியமித்தல்
   பாராளுமன்றக் காரியதரிசி, நிரந்தரக் காரியதரிசிகள், அமைச்சரவைக் காரியதரிசிகள் 	ஆகியோரை நியமித்தல்..
   கணக்காளர் நாயகத்தை நியமித்தல்.
   தேர்தல் தொகுதி நிர்ணய ஆணைக்குழு பொதுச்சேவை ஆணைக்குழு உறுப்பினர்களை நியமித்தல்.

நீதித்துறை சார்ந்த அதிகாரங்கள்
   பிரதம நீதியரசரை நியமித்தல்
   உயர்நீதிமன்ற நீதியரசர்களை நியமித்தல்
   நீதிச்சேவை ஆணைக்குழு உறுப்பினர்களை நியமித்தல்
   மன்னிப்பு வழங்குதல்

இலங்கையின் மகா தேசாதிபதிகள்
<onlyinclude>

இவற்றையும் பார்க்க
இலங்கையின் பிரித்தானியத் தேசாதிபதிகள்

வெளி இணைப்புகள்
 அரசறிவியல் பகுதி 2  (இலங்கையின் அரசியல் திட்டவளர்ச்சி) - புன்னியாமீன்

மேற்கோள்கள்
துடுப்பாட்ட உலகக்கிண்ண கோப்பை



வரலாறு

இந்தப் போட்டிகளின் முதன்மைப் புரவலராக புருடென்சியல் நிறுவனம் இருந்தவரை, 1975-83 காலங்களில், உலகக்கிண்ணத்தை வென்றவருக்கு புருடென்சியல் கிண்ணக்கோப்பை வழங்கப்பட்டது. இக்கோப்பைகளின் வடிவமைப்பு புரவலர்கள் மாறும்போதெல்லாம் 1999 துடுப்பாட்ட உலகக்கிண்ணம்|1999 உலகக்கிண்ணம் வரை மாறியே வந்துள்ளது. எனவே முதல் மூன்று உலகக்கிண்ணக் கோப்பைகள் ஒரேபோலிருந்தாலும் 1987,1992 மற்றும் 1999ஆம் ஆண்டு போட்டிகளுக்கான கோப்பைகள் வெவ்வேறு புரவலர்களால் வெவ்வேறு விதமாக இருந்தன. இதனை மாற்றிட பன்னாட்டுத் துடுப்பாட்ட அவை தங்களின் கோப்பையைத் தாங்களே வடிவமைக்கத் தீர்மானித்தனர்.

நடப்பிலுள்ள கோப்பை 1999 போட்டிகளுக்காக உருவாக்கப்பட்டது. இதுவே முதல் நிரந்தர பரிசாகவும் போட்டிகளின் வரலாற்றில் விளங்குகிறது. இக்கோப்பையை இலண்டனில் உள்ள மணிமகுட ஆபரணக்காரர்களான கர்ரார்ட் & கம்பனியின் பொற்கொல்லர் அணி இரு மாதங்களில் வடிவமைத்து உருவாக்கினர். T

ஐசிசி துடுப்பாட்ட உலகக்கிண்ணக் கோப்பை

துடுப்பாட்ட உலகக்கிண்ணக் கோப்பை துடுப்பாட்ட உலகக்கிண்ணம் வென்ற அணியினருக்கு வழங்கப்படுகிறது. நடப்பில் உள்ள கோப்பை 60 செ.மீ உயரத்தில் வெள்ளி மற்றும் தங்கமுலாம் கொண்டு உருவாக்கப்பட்டுள்ளது.தங்க உலக கோளத்தை மூன்று வெள்ளி தூண்கள் தாங்கியுள்ளதைப் போன்று அமைந்துள்ளது. குச்சங்கள் மற்றும் குறுக்குத்தடிகள் போல வடிவமைக்கப்பட்டுள்ள இத்தூண்கள் துடுப்பாட்டத்தின் மூன்று அடிப்படை கூறுகளை இவை குறிப்பிடுகின்றன: மட்டை பிடித்தல்,பந்து வீச்சு மற்றும் பந்து தடுத்தல். கோளம் துடுப்பாட்டப் பந்தை குறிப்பதாக உள்ளது. இதன் சிறப்பான வடிவமைப்பு எத்திசையிலிருந்து காண்பினும் அறியக்கூடியதாக உள்ளது. கோப்பை ஏறத்தாழ 11 கிலோகிராம் எடை உள்ளது. இதன் பீடத்தில் முந்தைய வெற்றியாளர்களின் பெயர்கள் பொறிக்கப்பட்டுள்ளன. இன்னமும் பத்து அணியினரின் பெயர்கள் பொறிக்கூடிய அளவு இடம் உள்ளது.

நிகழ்நிலை

பன்னாட்டுத் துடுப்பாட்ட அவை  உண்மையான கோப்பையை தன்னிடத்தே வைத்துக்கொண்டு சரியொத்த நகலொன்றை, முந்தைய வெற்றியாளர்களின் பெயர்கள் இல்லாத ஒரே வேறுபாட்டுடன், வெற்றிபெற்ற அணியினருக்கு நிரந்தரமாக வழங்குகிறது.

வெற்றிபெற்ற அணி

புருடென்சியல் கிண்ணம் மற்றும் பிற கோப்பைகள்
 - 1987 
 - 1975, 1979
 - 1983
 - 1992
 - 1996

ஐசிசி துடுப்பாட்ட உலகக்கிண்ண கோப்பை
 - 1999, 2003, 2007

மேற்கோள்கள்

கோப்பை
பட்டியல் அ துடுப்பாட்டம்

பட்டியல் அ துடுப்பாட்டம் என்பது துடுப்பாட்ட வகைகளில் ஒன்றாகும். இது ஒருநாள் பன்னாட்டுத் துடுப்பாட்டம் மற்றும் உள்நாட்டுப் போட்டிகள் ஆகியவற்றை உள்ளடக்கியது. இது ஐசிசியால் ஏற்றுக்கொள்ளப்பட்ட மூன்று துடுப்பாட்ட வகைகளில் ஒன்றாகும்.

உசாத்துணை
 ICC clarifies what counts and what doesn't, from Cricinfo, 30 July 2006

துடுப்பாட்டம்
துடுப்பாட்ட உலகக்கிண்ண விருதுகள்

முதன்மையான துடுப்பாட்ட உலகக்கிண்ண விருதுகள் "உலகக்கிண்ண நாயகன்" (Man of the Tournament) மற்றும் இறுதி ஆட்டத்தில் "ஆட்ட நாயகன்" (Man of the Match) ஆகும்.

விருதுகள் தொகுப்பு
உலகக்கிண்ண நாயகன்

ஆட்ட நாயகன்

சான்றுகள்

மேற்கோள்கள்

விருதுகள்
வரகூர் (சட்டமன்றத் தொகுதி)

வரகூர் சட்டமன்றத் தொகுதி, தமிழ்நாடு மாநிலத்தில் பெரம்பலூர் மாவட்டத்தில் உள்ள ஒரு சட்டமன்றத் தொகுதி ஆகும். இந்திய தேர்தல் ஆணையம் 2008 ம் ஆண்டு வெளியிட்ட தொகுதி மறுசீரமைப்பு உத்தரவு படி இனி வரும் தேர்தல்களில் சட்டமன்ற தொகுதியாக இருக்காது. தற்பொழுது இது குன்னம் (சட்டமன்றத் தொகுதி)யில் உள்ளது.

வெற்றி பெற்றவர்கள்

1967ல் சுயேச்சை ஆர். உடையார் 9230 (13.95%) வாக்குகள் பெற்றார். 

1989ல் அதிமுக ஜானகி அணியின் எ. அருணாச்சலம் 8507 (10.11%) & காங்கிரசின் எ. செப்பன் 8450 (10.04%) வாக்குகளும் பெற்றனர்.
1996ல் பாமகவின் ஜெ. சிவஞானமணி 11487 (10.65%) வாக்குகள் பெற்றார்.
2006ல் தேமுதிகவின் எம். கணபதி 10303 வாக்குகள் பெற்றார்.

மேற்கோள்கள்

தமிழ்நாடு நீக்கப்பட்ட சட்டமன்றத் தொகுதிகள்
பெரம்பலூர் மாவட்டம்
ஆண்டிமடம் (சட்டமன்றத் தொகுதி)

ஆண்டிமடம் சட்டமன்றத் தொகுதி இந்தியா, தமிழ்நாடு மாநிலத்தில், அரியலூர் மாவட்டத்தில் இருந்த ஒரு சட்டமன்றத் தொகுதி ஆகும். இந்திய தேர்தல் ஆணையம் 2008 ஆம் ஆண்டு செய்த தொகுதி மறுசீரமைப்பிற்குப் பின்னர் இத்தொகுதி செயல்பாட்டில் இல்லை.

வெற்றி பெற்றவர்கள்

1967இல் சுயேச்சை எ. எசு. குருக்கள் 8,023 (12.00%) வாக்குகள் பெற்றார். 
1989இல் காங்கிரசின் கே. விசுவநாதன் 9,511 (16.02%) வாக்குகள் பெற்றார்.
1991இல் திமுகவின் சிவசுப்ரமணியன் 21,996 (22.73%) வாக்குகள் பெற்றார்.
1996இல் காங்கிரசின் ஆர்த்தர் கெல்லர் 13,779 (13.12%) வாக்குகள் பெற்றார்.
2006இல் தேமுதிகவின் எம். பன்னீர்செல்வம் 10,954 வாக்குகள் பெற்றார்.

மேற்கோள்கள்

தமிழ்நாடு நீக்கப்பட்ட சட்டமன்றத் தொகுதிகள்
அரியலூர் மாவட்டம்
உப்பிலியாபுரம் (சட்டமன்றத் தொகுதி)

உப்பிலியபுரம் சட்டமன்றத் தொகுதி, தமிழ்நாடு மாநிலத்தில் திருச்சிராப்பள்ளி மாவட்டத்தில் இருந்த ஒரு சட்டமன்றத் தொகுதி ஆகும். இந்திய தேர்தல் ஆணையம் 2008 ஆம் ஆண்டு வெளியிட்ட தொகுதி மறுசீரமைப்பு உத்தரவுப்படி செயல்பாட்டிலிருந்து நீக்கப்பட்டது..

வெற்றி பெற்றவர்கள்

1977இல் திமுகவின் ஆர். நடராசன் 23,524 (27.57%) & ஜனதாவின் சி. சின்னுசாமி 4,222 (4.95%) வாக்குகளும் பெற்றனர்.
1989இல் காங்கிரசின் எம். செல்வராசு 18,774 (17.28%) வாக்குகள் பெற்றார்.
2006இல் தேமுதிகவின் மூக்கன் 14,514 வாக்குகள் பெற்றார்.

மேற்கோள்கள்

தமிழ்நாடு நீக்கப்பட்ட சட்டமன்றத் தொகுதிகள்
தமிழ்நாடு சட்டமன்றத் தொகுதிகள்
முதல் தரத் துடுப்பாட்டம்

முதல் தரத் துடுப்பாட்டம் (First-class cricket) என்பது மூன்று அல்லது கூடுதல் நாட்களுக்கு பதினொருவர் கொண்ட இரு அணிகளிடையே நடைபெறும் துடுப்பாட்டப் போட்டிகள், போட்டியிடும் அணிகளின் தரத்தைக் கொண்டு  குறிப்பிடப்படுகிறது. இப்போட்டிகளில் நடைமுறையில் ஓர் அணி ஒருமுறை மட்டுமே அல்லது விளையாடாது போனாலும், இரு அணிகளும் இருமுறை ஆட இயலுமாறு இருக்க வேண்டும்.

மட்டுப்படுத்தப்பட்ட துடுப்பாட்டங்கள், ஒரு விக்கெட் போட்டிகள் போன்ற பெரும் போட்டிகள் உயர்தரத்தில் நடத்தப்பட்டாலும், முதல் தர துடுப்பாட்டத்தில் சேர்க்கப்படாது.

தேர்வுத் துடுப்பாட்டம், மிக உயர்ந்த தர பெரும் துடுப்பாட்டமாக இருப்பினும், முதல்தர துடுப்பாட்ட தகுதியில் இருப்பினும், உள்நாட்டு போட்டிகளே "முதல்தரம்" என்று பொதுவாக குறிக்கப்படுகின்றன. ஓர் துடுப்பாட்டாளரின் முதல்தரத் துடுப்பாட்ட புள்ளிவிவரங்களில் தேர்வுத் துடுப்பாட்ட புள்ளிகளும் சேர்க்கப்படுகின்றன.   

பொதுவாக, முதல்-தர விளையாட்டுகளில் பதினோரு வீரர்கள் ஒவ்வொரு அணியிலும் இருப்பர். ஆயினும் சில விலக்குகளையும் காணலாம். அதேபோல முதல்தர போட்டிகள் குறைந்தது மூன்று நாட்கள் காலநீட்சி உடையனவாக இருக்கவேண்டுமென்றாலும் வரலாற்றில் சில விலக்குகள் இருந்திருக்கின்றன. 

ஓர் புவியியல் வலயத்தைச் சார்ந்து, ஓர் ஆங்கில கௌன்டி, ஆத்திரேலிய மாநிலம்/ இந்திய மாநிலம், அல்லது மேற்கிந்திய நாடு போன்று முதல்தரத் துடுப்பாட்ட அணிகள் அமைகின்றன.

மேலும் படிக்க
விசுடன் துடுப்பாட்டாளர்களின் நாட்குறிப்பு – முக்கியமாக 1895 மற்றும் 1948 பதிப்புகள்

வெளியிணைப்புகள்
துடுப்பாட்ட அலுவல்முறை சட்டங்கள்

மேற்கோள்கள்

முதல்தர துடுப்பாட்டம்
வேற்றுமையில் ஒற்றுமை

{| style="background:#lightblue; clear:right; float:right;"
|-
| colspan=2 style="text-align:center" | பல்வேறு மொழிகளில் வேற்றுமையில் ஒற்றுமை
|-
| style="text-align:right;" |  அரபி
|الوحدة في التنوع
|-
| style="text-align:right;" |  பல்கேரியன்
| Единни в многообразието
|-
| style="text-align:right;" |  சீனம்
| 多样性中的统一性
|-
| style="text-align:right;" |  செக்
| Jednota v rozmanitosti
|-
| style="text-align:right;" |  டேனியம்
| Forenet i mangfoldighed
|-
| style="text-align:right;" |  இடாய்ச்சு
| In verscheidenheid verenigd
|-diversity in india
| style="text-align:right;" |  ஆங்கிலம்
| Unity in diversity
|-
| style="text-align:right;" |  ஃபிரெஞ்சு
| Unis dans la diversité
|-
| style="text-align:right;" |  செருமானியம்
| In Vielfalt geeint
|-
| style="text-align:right;" |  கிரேக்கம்
| Ενότητα στην πολυµορφία
|-
| style="text-align:right;" |  இந்தி
| अनेकता में एकता (Anektaa me Ektaa)
|-
| style="text-align:right;" |  இத்தாலியம்
| Unità nella diversità
|-
| style="text-align:right;" |  கன்னடம்
| ವಿವಿಧತೆಯಲ್ಲಿ ಏಕತೆ (Vividhateyalli Ekate)
|-
| style="text-align:right;" |  மலையாளம்
| നാനാത്വത്തില്‍ ഏകത്വം
|-
| style="text-align:right;" |  உருசியம்
| Единство в многообразии
|-
| style="text-align:right;" |  சுவீடியம்
| Förenade i mångfalden
|-
| style="text-align:right;" |  தெலுங்கு
| భిన్నత్వం లో ఏకత్వం
|-}

வேற்றுமையில் ஒற்றுமை(unity in diversity) என்பது பல்குழுக் குமுகாயக் கூட்டணியில் நிகழும் ஒற்றுமையை வர்ணிக்கப் பயன்படுத்தப்படும் முழக்கம் ஆகும்.

இந்தியா - வேற்றுமையில் ஒற்றுமை காணும் நாடு 
இந்தியாவில் மொழி, இனம், மதம், நிறம், வாழிடச் சூழல், கட்சி எனும் பல பிரிவுகளால் மக்கள் பிரிந்திருப்பினும் இந்தியன் எனும் உணர்வு அனைவரையும் ஒன்றிணைக்கும் சக்தியாகச் செயல்படுகிறது. உலகின் மிகப் பெரிய மக்களாட்சி நாடாக இன்றும் இந்தியா விளங்கக் காரணம் வேற்றுமையில் ஒற்றுமை காணும் இந்திய மக்களின் மனப்பாங்கே ஆகும்.

மேற்கோள்கள் 

சமுதாய உளவியல்
ஒற்றை வெளியேற்றப் போட்டி

ஓர் ஒற்றை-வெளியேற்றப் போட்டியில், (single-elimination tournament ,knockout, cup அல்லது  sudden death tournament), ஒவ்வொரு ஆட்டத்தின் தோற்ற போட்டியாளரும் போட்டியிலிருந்து உடனடியாக விலக்கப்படுகின்ற வகையில் அமைக்கப்படும் போட்டியாகும். இது தோற்ற போட்டியாளர் இனி போட்டியின் எந்தவொரு ஆட்டத்திலும் பங்கு கொள்ள மாட்டார் என்றில்லை: சில போட்டிகளில் ஆறுதல் பரிசுக்காகவும் தோற்றவரிடையே முதலிரு நிலைகளை அடுத்த வரிசைகளைத் தீர்மானிக்கவும்  தோற்றப் போட்டியாளர்களிடையே ஆட்டங்கள் நடத்தப்படுவதுண்டு.

இரட்டை வெளியேற்றப் போட்டியில் ஒருவர் இருமுறை தோற்றால் போட்டியிலிருந்து விலக்கப்படுவர்.

விளையாட்டுப் போட்டிகள்

மேற்கோள்கள்

ja:トーナメント方式#勝ち残り式トーナメント
சிலை

சிலை (statue) என்பது ஒரு நபரையோ, பொருளையோ அல்லது ஒரு செயலையோ அதன் உருவத்தை நினைவில் வைப்பதற்காக உருவாக்கப்படும் மாதிரி ஆகும்.

தத்ரூப சிற்ப விலங்குகள் 
தத்ரூப சிற்ப விலங்குகள் (Life-sized sculptures of exotic animals) என்பன ஒரு விலங்கின் தோற்ற உருவத்தின் அதே அளவிலும், அதே நிறத்திலும் (காண்போரை உண்மை விலங்குகளா என சந்தேகிக்கும் வண்ணம்) உயிருள்ள விலங்குகள் போன்றே உருவாக்கப்படும் சிற்பங்களாகும். இவ்வாறான தத்ரூப சிற்ப விலங்குகளை உருவாக்கி காட்சிப்படுத்தப்பட்டிருக்கும் இடங்கள் உலகில் பல உள்ளன.

அவற்றில் ஹொங்கொங்கில் நோவாவின் பேழை உருவாக்கப்பட்டிருக்கும் இடம் முதன்மையான இடங்களில் ஒன்றாகும்.

இவற்றையும் பார்க்கவும் 
 தமிழர் சிற்பக்கலை
 பஞ்சலோக சிலைகள்
 வெண்கலச் சிலை வார்ப்பு
 சிற்பம்
 நினைவுச் சின்னம்

மேற்கோள்கள்

சிற்பங்கள்
சிற்பக்கலை
டார்வினின் புடைப்பு

டார்வினின் புடைப்பு (Darwin's tubercle) என்பது மனிதக் காதின் ஓரத்தில் மேலே உள்ள மூன்‌றில் ஒரு பகுதியும் கீழே உள்ள பகுதியும் சந்திக்கும் இடத்தில் காணப்படும் ஒரு சிறிய முடிச்சு அல்லது புடைப்பு ஆகும். இது உலக மக்கட்தொகையில் பத்தில் ஒருவருக்குக் காணப்படும் இயற்கையான ஒன்று ஆகும். இது மாந்தர், குரங்கு, பொனொபோ போன்ற முதனிகளின்  பொதுவான மூதாதைய இனங்களில் இருந்து வந்த பண்பாகும். படிவளர்ச்சிக்கான சான்றாகவும் இதைப் பயன்படுத்தியுள்ளனர்.

இது டார்வின் புடைப்பு என்று பொதுவாக அழைக்கப்பட்டாலும் டார்வினே இதற்கு ஊல்னரின் நுனி என்று தான் பெயரிட்டார். ஏனெனில் தாமசு ஊல்னர் எனும் ஆங்கிலச் சிற்பி தான் முதன் முதலில் இதைத் தனது சிற்பத்தில் பயன்படுத்தியதோடு இது பரிணாமச் சான்று எனும் கருதுகோளையும் உருவாக்கியவர் ஆவார்.

வெளியிணைப்பு

மேற்கோள்கள்

படிவளர்ச்சி
உடற்கூற்றியல்
மாந்தரின உடற்கூற்றியல்
சிட்டகொங் கோட்ட விளையாட்டரங்கம்

சிட்டகொங் கோட்ட விளையாட்டரங்கம்(Chittagong Divisional Stadium), தற்போது சோகுர் அகமது சௌத்ரி அரங்கம் (Zohur Ahmed Chowdhury Stadium) என்றும் முன்பு பீர் சிரேசுதா சாகித் ருகுல் அமீன் அரங்கம்(Bir Shrestha Shahid Ruhul Amin Stadium) என அறியப்பட்டது, வங்காள தேசத்தின் தென்கிழக்கில் உள்ள சிட்டகொங் நகரில் அமைந்துள்ள ஓர் விளையாட்டரங்கமாகும். பிப்ரவரி 27, 2006 இல் இலங்கைக்கும் வங்காளதேசத்திற்கும் இடையே நடந்த தேர்வுத் துடுப்பாட்டம் மூலம் தேர்வுத் துடுப்பாட்ட அரங்கமானது.

சிட்டகொங் நகரத்திலிருந்து அரைமணிநேர பயணத்தில் அமைந்துள்ள இந்த அரங்கம் 2004ஆம் ஆண்டு 19-கீழ் உலகக்கிண்ணப் போட்டிகளுக்காக கட்டப்பட்ட ஐந்து மைதானங்களில் ஒன்றாகும். சனவரி, 2006இல் பன்னாட்டுத் தரமுள்ள அரங்கமாக ஒப்புமை வழங்கப்பட்டது. வேளாண் நிலங்களின் மத்தியில் திண்காறை கட்டிடமாக விளங்கும் இந்த அரங்கத்தில் மூன்று அடுக்குகளில் அமைந்துள்ள 20,000 கொள்ளளவு கொண்ட பார்வையாளர் இருக்கைகள் அமைந்துள்ளன.

மேற்கோள்கள்

வங்காளதேசத் துடுப்பாட்டத் திடல்கள்
சைமன் டோபல்

சைமன் ஜேம்ஸ் ஆர்தர் டோஃபல் (Simon James Arthur Taufel, பிறப்பு 21 சனவரி 1971), பன்னாட்டுத் துடுப்பாட்ட அவையின் மேற்தட்டு நடுவர் குழுவைச் சேர்ந்த ஓர் ஆத்திரேலிய துடுப்பாட்ட நடுவர். ப. து. அ ஆண்டின் சிறந்த நடுவர் விருதினை ஐந்து முறை 2004 முதல் 2008 வரை பெற்றுள்ள இவர் தற்போதைய துடுப்பாட்ட நடுவர்களில் உலகின் மிகச்சிறந்தவராகக் கருதப்படுகிறார்.

மேற்கோள்கள்

வெளியிணைப்புகள்
 
 Cricket Archive
 ICC Umpires and Referees 

ஆத்திரேலியத் துடுப்பாட்ட நடுவர்கள்
ஆத்திரேலியத் துடுப்பாட்டக்காரர்கள்
1971 பிறப்புகள்
வாழும் நபர்கள்
ஆண்டிப்பட்டி வட்டம்

ஆண்டிப்பட்டி வட்டம் , தமிழ்நாட்டின் தேனி மாவட்டத்தில்  உள்ள ஐந்து  வட்டங்களில் ஒன்றாகும். இந்த வட்டத்தின் தலைமையகமாக ஆண்டிப்பட்டி நகரம் உள்ளது. ஆண்டிப்பட்டி ஊராட்சி ஒன்றியம் மற்றும் கடமலை-மயிலாடும்பாறை ஊராட்சி ஒன்றியம்  இவ்வட்டத்தில் உள்ளது. இந்த வட்டத்தின் கீழ்  ஆண்டிபட்டி, கண்டமனூர், மயிலாடும்பாறை, இராஜதானி என 4  உள்வட்டங்களும், 25 வருவாய் கிராமங்களும் உள்ளது. அவைகள்: 

ஆண்டிபட்டி துண்டு  (Pit) 1
ஆண்டிபட்டி துண்டு 2
பாலக்கோம்பை
சித்தார்பட்டி
ஜி.உசிலம்பட்டி
கடமலைக்குண்டு
கணவாய்ப்பட்டி
கோத்தலூத்து
கொத்தப்பட்டி
கோவில்பட்டி
குன்னூர்
மரிக்குண்டு
மேகமலை
மொட்டனூத்து
மயிலாடும்பாறை
பழையகோட்டை
புல்லிமான்கோம்பை
ராஜதானி
ராமகிருஷ்ணாபுரம்
சண்முகசுந்தரபுரம்
தேக்கம்பட்டி
தெப்பம்பட்டி
திம்மரசநாயக்கனூர் துண்டு-1
திம்மரசநாயக்கனூர் துண்டு-2
வள்ளல்நதி

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இவ்வட்டம் 58,902  வீடுகளும், 212,700  மக்கள்தொகையும் கொண்டது. மக்கள்தொகையில்   107,856 ஆண்களும்;   104,844    பெண்களும் உள்ளனர். மக்கள்தொகையில் 87.2%  கிராமபுறங்களில் வாழ்கின்றனர். இவ்வட்டத்தின் எழுத்தறிவு 71.47%  மற்றும் பாலின விகிதம் 1,000 ஆண்களுக்கு,  972 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை  21939  ஆகவுள்ளது. குழந்தைகள்  பாலின விகிதம், 1000 ஆண் குழந்தைகளுக்கு, 927 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 50,267 மற்றும்   366 ஆகவுள்ளனர். மக்கள்தொகையில் இந்துக்கள் 97.9%, இசுலாமியர்கள் 0.38%, கிறித்தவர்கள் 1.45% & பிறர்  0.26% ஆகவுள்ளனர்.

மேற்கோள்கள்

தேனி மாவட்ட வட்டங்கள்
உத்தமபாளையம் வருவாய்க் கோட்டம்

தேனி மாவட்டம் இரண்டு வருவாய்க் கோட்டங்களாகப் பிரிக்கப்பட்டுள்ளது. அதில் உத்தமபாளையம் வருவாய்க் கோட்டமும் ஒன்று. இந்த வருவாய்க் கோட்டத்தின் கீழ் உத்தமபாளையம் வட்டம் மற்றும் போடிநாயக்கனூர் வட்டம் ஆகிய இரு வட்டப்பகுதிகள் (தாலுகாக்கள்) இடம் பெற்றுள்ளன.

தேனி மாவட்டத்திலுள்ள வருவாய்க் கோட்டங்கள்
பெரியகுளம் வருவாய்க் கோட்டம்

தேனி மாவட்டம் இரண்டு வருவாய்க் கோட்டங்களாகப் பிரிக்கப்பட்டுள்ளது. அதில் பெரியகுளம் வருவாய்க் கோட்டமும் ஒன்று. இந்த வருவாய்க் கோட்டத்தின் கீழ் பெரியகுளம் வட்டம், தேனி வட்டம் மற்றும் ஆண்டிபட்டி வட்டம் ஆகிய மூன்று வட்டப்பகுதிகள் (தாலுகாக்கள்) இடம் பெற்றுள்ளன.

தேனி மாவட்டத்திலுள்ள வருவாய்க் கோட்டங்கள்
பாயசம்

பாயசம் (பேச்சு வழக்கு: பாயாசம்) என்பது விருந்துகளிலும் திருநாள்களிலும் பரிமாறும் இனிப்பு உணவு ஆகும். தமிழர் விருந்துகளில் பால் பாயசம் முக்கிய உணவாகும். இதில் பால் பாயசம், பருப்புப் பாயசம், அவல் பாயசம் எனப் பல வகைகள் உண்டு. பால் பாயசத்தைப் பால், சவ்வரிசி, சேமியா முதலியவற்றைக் கொண்டு செய்கிறார்கள். பொதுவாக இதனுடன் உளுந்து வடையையோ பொடித்த அப்பளத்தையோ சேர்த்து உண்பார்கள். விருந்துகளில் நிறைப்புணவாகப் (Dessert) பரிமாறுவதற்கும், இலகுவில் செரிமானமடையும் உணவாக அளிப்பதற்கும், மென்றுவிழுங்குவதில் சிரமமுள்ளவர்களுக்கும் உணவாக பாயசம் பயன்படுகிறது.

சான்றுகள்

தமிழர் உணவுகள்
இனிப்புகள்
பீகாரி உணவுகள்
கேரள சமையல்
வட இந்திய உணவு வகைகள்
இலங்கை உணவுகள்
ரொட் டக்கர்

ரொட்னி ஜேம்ஸ் டக்கர் (Rodney James Tucker, பிறப்பு: 28 ஆகத்து 1964, ஆபர்ன், சிட்னி, நியூ சவுத் வேல்ஸ்) பன்னாட்டுத் துடுப்பாட்ட அவையின் மேற்தட்டு நடுவர் குழுவைச் சேர்ந்த ஓர் ஆத்திரேலிய துடுப்பாட்ட நடுவர். இவர் 2010 ஏப்ரலில் பன்னாட்டுத் துடுப்பாட்ட அவையின் மேற்தட்டு நடுவர் குழுவில் இணைக்கப்பட்டார்.

ஆத்திரேலியத் துடுப்பாட்ட நடுவர்கள்
1964 பிறப்புகள்
வாழும் நபர்கள்
ஆத்திரேலியத் துடுப்பாட்டக்காரர்கள்
பில்லி பௌடன்

பிரென்ட் பிரேசர் "பில்லி" பௌடன்  (Brent Fraser "Billy" Bowden, பிறப்பு ஏப்ரல் 11, 1963) நியூசிலாந்தைச் சேர்ந்த ஓர் பன்னாட்டுத் துடுப்பாட்ட நடுவர். தற்போதைய பன்னாட்டுத் துடுப்பாட்ட அவையின் மேற்தட்டு நடுவர் குழுவில் இடம் பெற்றுள்ளார். இவரது சுவையான சைகைகளுக்காகப் புகழ்பெற்றவர். துடுப்பாட்டக்காரராக துவங்கிய பில்லி முடக்கு வாதத்தால் பாதிக்கப்பட்ட பின்னர் நடுவராகப் பணியாற்றத் தொடங்கினார். முடக்கு வாதத்தால் விரல்களை நேராக நீட்டுவது பெளடனுக்கு மிகுந்த வலியினை உண்டாக்குவதால், மட்டையாளர்களை வெளியேற்ற அவர் தனது நீட்டிய ஆள்காட்டி விரலை பயன்படுத்துவதில்லை. மாறாக குறுகலான விரலையே பயன்படுத்துகிறார். இச்சைகை பார்வையாளர்கள் மத்தியில் மிகவும் பிரபலமாக உள்ளது.

வெளியிணைப்புகள்
 Billy Bowden at கிரிக்இன்ஃபோ.
   - Podcast site of the Beige Brigade

1963 பிறப்புகள்
வாழும் நபர்கள்
நியூசிலாந்தின் துடுப்பாட்ட நடுவர்கள்
நியூசிலாந்துத் துடுப்பாட்ட வீரர்கள்
அட்டமி

அட்டமி என்பது சந்திரனின் இயக்கத்தை அடிப்படையாகக் கொண்ட இந்துக் காலக் கணிப்பு முறையில், 15 நாட்களுக்கு ஒரு முறை சுழற்சி முறையில் வரும் ஒரு நாளைக் குறிக்கும். இந்த நாட்கள் பொதுவாகத் "திதி" என்னும் பெயரால் அழைக்கப்படுகின்றன. அமாவாசை நாளையும், பூரணை நாளையும் அடுத்து வரும் எட்டாவது திதி அட்டமி ஆகும். அஷ்ட எனும் வடமொழிச் சொல் எட்டு எனப் பொருள்படும். 15 நாட்களைக் கொண்ட தொகுதியில் எட்டாவது நாளாக வருவதால் இந்த நாள் இப்பெயரால் அழைக்கப்பட்டது. 30 நாட்களைக் கொண்ட சந்திர மாதமொன்றில் அமாவாசைக்கு அடுத்த நாள் முதல் பூரணை ஈறாக உள்ள சுக்கில பட்சம் எனப்படும் வளர்பிறைக் காலத்தின் எட்டாம் நாளும், பூரணையை அடுத்து வரும் நாளிலிருந்து அமாவாசை முடிய உள்ள கிருட்ண பட்சம் எனப்படும் தேய்பிறைக் காலத்தின் எட்டாம் நாளுமாக இரண்டு முறை அட்டமித் திதி வரும். அமாவாசையை அடுத்துவரும் அட்டமியைச் சுக்கில பட்ச அட்டமி என்றும், பூரணையை அடுத்த அட்டமியைக் கிருட்ண பட்ச அட்டமி என்றும் அழைக்கின்றனர்.

வானியல் விளக்கம்
சூரியப் பாதையின் தளத்தில், புவியில் இருந்து பார்க்கும்போது சூரியனுக்கும், சந்திரனுக்கும் இடையிலான கோணம் ஒரு அமாவாசையில் 0 பாகையில் தொடங்கி அடுத்த பூரணையில் 180 பாகை ஆகிறது. அடுத்த அமாவாசைக்கு இது 360 பாகை சுற்றி மீண்டும் 0 பாகை ஆகும். இது சந்திரன் பூமியைச் சுற்றுவதால் ஏற்படுகிறது. ஒரு முழுச் சுற்றுக்காலத்தில் 30 திதிகள் அடங்குவதால் ஒரு திதி 12 பாகை (360/30) அதிகரிப்புக்கான கால அளவைக் குறிக்கும். அட்டமித் திதி எட்டாவது திதியும் 23 ஆவது திதியும் என்பதால், சூரியனுக்கும் சந்திரனுக்கும் இடையிலான கோணம் 84 பாகையில் இருந்து 96 பாகை ஆகும் வரை உள்ள காலம் சுக்கில பட்ச அட்டமித் திதியும், 264 பாகையிலிருந்து 276பாகை வரை செல்வதற்கான காலம் கிருட்ண பட்ச அட்டமியும் ஆகும்.

இந்து சமயச் சிறப்பு நாட்கள்
பொதுவாக அட்டமி, நவமியில் எக்காரியத்தைச் செய்தாலும் அது துலங்காது என்பது நம்பிக்கை. ஆனால் தீயவர்கள் செய்தால் தான் துலங்காது என்றும் சொல்லப்படுகிறது.

இந்து சமயத்தினர்க்கு உரிய சிறப்பு நாட்கள் பல திதிகளை அடிப்படையாகக் கொண்டே வருகின்றன. அட்டமித் திதியில் வரும் பண்டிகைகளும், விரதங்களும் பின்வருமாறு:

 திருமாலின் அவதாரமான கண்ணன் அட்டமி நாளில் அவதரித்ததால் இந்நாள் ஜென்மாஷ்டமி அல்லது கோகுலாஷ்டமி என்ற பெயரில் கொண்டாடப்படுகிறது.
 சிவனுக்குரிய அட்டமி விரதம் - வைகாசி வளர்பிறை அட்டமி. 
 கேதார கௌரி விரதம் தொடக்கம் - புரட்டாதி வளர்பிறை அட்டமி.
நீலகண்டாஷ்டமி
நீலகண்டாஷ்டமி என்பது ஆடி மாதத்தில் தேய்பிறையில் வருகின்ற அஷ்டமியாகும். இந்த நாளில் தட்சிணாமூர்த்தியை வழிபாடு செய்வர். இந்த நாளில் அவரவர் விருப்ப தெய்வத்தினையும் அர்ச்சித்து வணங்கலாம்.

காண்க
 இந்துக் காலக் கணிப்பு முறை
 பஞ்சாங்கம்
 திதி

மேற்கோள்கள்

உசாத்துணை
 இந்து மக்களுக்கு ஒரு கையேடு, அகில இலங்கை இந்து மாமன்றம், 2006.
 திரவியம், மு., இந்துசமயக் களஞ்சியம், திருமகள் நிலையம், 1995.
 Balachandra Rao, S., Indian Astronomy: An Introduction, University Press (India) Private Limited, 2002.
 Sharma, P. D., Hindu Astronomy, Global Vision Publishing House, 2004.

வெளி இணைப்புகள்
 Tithi - Hindu Tithi Calendar - Astorica.com 
 Cāndra māsa  - mantrashastra.com 

திதிகள்
முழுநிலவு

முழுநிலவு, முழுமதி அல்லது பவுர்ணமி என்பது புவியில் இருந்து காணும் போது நிலவு முழுமையான வெளிச்சத்துடன் தோற்றமளிக்கும் நாளாகும். வானியலின்படி, கதிரவன் மற்றும் நிலவிற்கு இடையே புவி வரும் நாளே முழுநிலவு ஆகும். அப்போது கதிரவனின் வெளிச்சம் நிலவின் முற்பக்கத்தின் மீது முழுமையாகப் பதிகிறது. ஆகவே அது ஒளிர்ந்து புவியில் இருந்து காணும்போது வட்ட வடிவில் காட்சியளிக்கிறது. அப்போது புவியில் இருந்து காண இயலாத நிலவின் பிற்பக்கம் இருளாக இருக்கும்.

நிலவு புவியைச் சுற்றும் வட்டப்பாதை சுமார் ஐந்து டிகிரி அளவுக்குச் சாய்வாக இருக்கிறது. எனவே முழுநிலவு நாளன்று பெரும்பாலும் புவியின் நிழல் நிலவின் மீது விழுவதில்லை. அவ்வாறு விழும்போது ஏற்படும் நிகழ்வே நிலவு மறைப்பு ஆகும். முழுமையான நிலவு மறைப்பின் போது ராலே ஒளிச்சிதறல் காரணமாக நிலவு சிவப்பு நிறத்தில் தோற்றமளிப்பதால் அது சிவப்பு நிலவு என்றும் குருதி நிலவு என்றும் அழைக்கப்படுகின்றது

இந்து சமயத்தில் திதிகள் எனப்படும் சந்திர நாட்களுள் பவுர்ணமியும் ஒன்று.

இந்து சமயத்தில் 
இந்து சமயத்தில் பல்வேறு சிறப்பு நாட்களும் பவுர்ணமி தினத்தன்றே வருகின்றன. 12 தமிழ் மாதங்களில் வரும் பவுர்ணமி நாளின் சிறப்புகளும் விரதங்களும் இங்கு பட்டியல் இடப்பட்டுள்ளன.

 சித்ரா பவுர்ணமி - அனுமன் ஜெயந்தி
 வைகாசி பவுர்ணமி - நரசிம்ம ஜெயந்தி, புத்த பூர்ணிமா, வைகாசி விசாகம்
 ஆனிப் பவுர்ணமி - சாவித்திரி விரதம்
 ஆடிப் பவுர்ணமி - குரு பூர்ணிமா, ஹயக்ரீவ ஜெயந்தி
 ஆவணிப் பவுர்ணமி - ரக்சா பந்தன், ஓணம், ஆவணி அவிட்டம்
 புரட்டாசி பவுர்ணமி - உமா மகேசுவர விரதம், பித்ரு பட்சம்
 ஐப்பசி பவுர்ணமி -சிவபெருமானுக்கு அன்னாபிசேகம்
 கார்த்திகைப் பவுர்ணமி - கார்த்திகை விளக்கீடு
 மார்கழிப் பவுர்ணமி - திருவாதிரை, தத்தாத்ரேய ஜெயந்தி
 தைப் பவுர்ணமி - தைப்பூசம்
 மாசிப் பவுர்ணமி- மாசி மகம்
 பங்குனிப் பவுர்ணமி - ஹோலி, பங்குனி உத்திரம்

பௌத்தமும் முழுநிலவும் 
இலங்கையில் பௌத்தர்களுக்கு முழுநிலவு புனித நாளாக விளங்குகின்றது. பௌத்தர்கள் புத்தர் பரிநிர்வாணம் அடைந்த தினமாக ஒவ்வொரு முழுநிலவன்றும் வழிபாடு, தான தர்மங்கள் செய்கின்றனர். ஆகவே ஒவ்வொரு முழுநிலவு நாட்களும் இலங்கையில் அரசு விடுமுறை தினமாகும்.

இவற்றையும் பார்க்கவும் 
நிலவு மறைப்பு
நிலவின் கலை
புதுநிலவு

மேற்கோள்கள்

காட்சிப்பதிவு வானியல்
1831

1831 (MDCCCXXXI) ஒரு சனிக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய 12 நாட்கள் பின்தங்கிய ஜூலியன் நாட்காட்டியில் இவ்வாண்டு ஒரு வியாழக்கிழமையில் ஆரம்பமானது.

நிகழ்வுகள் 
மார்ச் 29 – ஒட்டோமான் பேரரசுக்கு எதிரான பெரும் பொசுனியக் கிளர்ச்சி ஆரம்பமானது.
 மார்ச் 30 - யாழ்ப்பாணம், மானிப்பாயில் அமெரிக்க மிஷன் கட்டிடங்கள் தீப்பிடித்து அழிந்தன.
 ஏப்ரல் 11 - உருகுவேயில் சல்சிபுதிஸ் என்ற இடத்தில் நூற்றுக்கணக்கான சருவா இனத்தவர் படுகொலை செய்யப்பட்டனர்.
ஏப்ரல் 18 – அலபாமா பல்கலைக்கழகம் நிறுவப்பட்டது.
 சூலை 21 – பெல்ஜியத்தின் முதலாவது ஆரசனாக முதலாம் லெயோப்போல்ட் முடி சூடினார்.
 ஆகத்து 2 – பெல்ஜியத்தை பத்து நாட்களாக முற்றுகையிட்ட டச்சு இராணுவத்தினரை பிரெஞ்சு இராணுவம் தடுத்து நிறுத்தியது.
 ஆகத்து 21 – வேர்ஜீனியாவில் நாட் டர்னரின் அடிமைக் கிளர்ச்சி ஆரம்பம்.
 செப்டம்பர் 6–8 – உருசியர்கள் போலந்து தலைநகரைக் கைப்பற்றினர்.
 அக்டோபர் 23 - இலங்கைக்கான பிரித்தானிய ஆளுநராக நியமிக்கப்பட்ட சேர் ராபர்ட் வில்மொட் பதவியேற்க இலங்கை வந்தார்.
 நவம்பர் 5 - ஐக்கிய அமெரிக்காவில் அடிமைக் கிளர்ச்சியில் ஈடுபட்ட நாட் டர்னர் வேர்ஜீனியாவில் குற்றவாளியாகக் காணப்பட்டு தூக்குத் தண்டனை அறிவிக்கப்பட்டது.
 நவம்பர் 7 – பிரேசிலில் அடிமைத் தொழில் தடை செய்யப்பட்டது.
 நவம்பர் 11 - ஐக்கிய அமெரிக்காவில் அடிமைக் கிளர்ச்சியில் ஈடுபட்ட நாட் டர்னர் தூக்கிலிடப்பட்டார்.
 டிசம்பர் 27 - சார்ல்ஸ் டார்வின் உயிரினங்களின் படிவளர்ச்சிக் கொள்கை பற்றிய ஆய்வுக்காக தென்னமெரிக்கா நோக்கிப் புறப்பட்டார்.

தேதி அறியப்படாத நிகழ்வுகள் 
 யாழ்ப்பாணத்தில் மக்கள்தொகை 146,528 ஆகக் கணக்கிடப்பட்டது.
 சிட்னி மோர்னிங் ஹெரால்ட் பத்திரிகை முதன் முதலில் வெளிவந்தது.
 பிரெஞ்சுப் பயிற்சி பெற்ற முகமது அலி தலைமையிலான எகிப்தியப் படையினர் சிரியாவைக் கைப்பற்றினர்.

பிறப்புக்கள் 
 ஜனவரி 3 - சாவித்திரி பாய் புலே (Savitribai Phule) இந்தியாவின் முதல் பெண் ஆசிரியர் மற்றும் பெண்களுக்கென முதல் பள்ளி துவங்கியவர்.
 சூன் 13 - ஜேம்ஸ் கிளார்க் மக்ஸ்வெல், கணிதவியலாளர், இயற்பியலாளர் (இ. 1879)
 நவம்பர் 19 - ஜேம்ஸ் கார்ஃபீல்ட், ஐக்கிய அமெரிக்காவின் 20வது குடியரசுத் தலைவர் (இ. 1881)

இறப்புக்கள் 
 நவம்பர் 11 - நாட் டர்னர், ஐக்கிய அமெரிக்காவில் அடிமைக் கிளர்ச்சி செய்தவர் (பி. 1800)
 நவம்பர் 14 - எகல், இடாய்ச்சு மெய்யியல் அறிஞர் (பி. 1770)

1831 நாற்காட்டி

மேற்கோள்கள்
அயர்ன்சைட் நடவடிக்கை

அயர்ன்சைட் நடவடிக்கை (Operation Ironside) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு ஏமாற்று நடவடிக்கை (deception operation). இது, நாசி ஜெர்மனியின் ஆக்கிரமிப்பிலிருந்த மேற்கு ஐரோப்பா மீதான படையெடுப்பு நிகழும் இடத்தை ஜெர்மானிய போர் உத்தியாளர்கள் கணிக்காது இருக்கவும், அவர்களது கவனத்தை வேறு இடங்களின் மீது திசை திருப்பவும் நேச நாடுகளால் மேற்கொள்ளப்பட்ட பாடிகார்ட் நடவடிக்கையின் ஒரு பகுதியாகும். இந்த நடவடிக்கையில் நேச நாட்டு கடல்வழிப் படையெடுப்பு பிரான்சின் பிஸ்கே குடா பகுதியில் போர்டோ நகர் அருகே நிகழ்ப்போவதாக ஜெர்மானியர்களை நம்ப வைக்க முயற்சிகள் மேற்கொள்ளப்பட்டன.

மேற்கோள்கள்

மேற்குப் போர்முனை (இரண்டாம் உலகப் போர்)
1944 நிகழ்வுகள்
செருமன் வரலாறு
பிரான்சின் வரலாறு
ஒருங்கிணைந்த குண்டுவீச்சுத் தாக்குதல்

ஒருங்கிணைந்த குண்டுவீச்சுத் தாக்குதல் (Combined Bomber Offensive) என்பது இரண்டாம் உலகப் போரில் அமெரிக்க-பிரிட்டானிய வான்படைகள் நாசி ஜெர்மனி மீது நிகழ்த்திய தொடர் குண்டுவீச்சுத் தாக்குதலைக் குறிக்கிறது. இது இரண்டாம் உலகப் போரின் மேல்நிலை உத்தி குண்டுவீச்சுத் தாக்குதல்களில் (Strategic Bombing) ஒன்றாகும்.

1943-44ல் ஜெர்மானிய வான்படையான லுஃப்ட்வாஃபேவை அழிப்பதற்காகத் தொடங்கப்பட்ட இத்தாக்குதல் நடவடிக்கைக்கு, பின்னர் ஜெர்மனியின் வி-ரக எறிகணைத் தளங்களை அழித்தல் (ஜூன் 1944), போக்குவரத்து கட்டமைப்பினை நாசமாக்குதல் (நார்மாண்டிப் படையெடுப்புக்கு முந்தைய மாதங்களில்), எரிபொருள் தொழிற்சாலைகளை அழித்தல் (செப்டம்பர் 1944) ஆகிய இலக்குகளும் அளிக்கப்பட்டன. போரின் இறுதி நாட்களில் ஜெர்மானியப் படைப் பிரிவுகளை அழிக்கவும் இந்த குண்டுவீச்சுத் தாக்குதல்கள் பயன்படுத்தப்பட்டன. இத்தாக்குதலில் பிரிட்டானிய வான்படை குண்டுவீசி விமானங்கள் ஆரம்பத்தில் இரவு நேரங்களில் மட்டும் தங்கள் தாக்குதல்களை நிகழ்த்தின. போரின் இறுதி காலத்தில் ஜெர்மானிய வான்படை பெரும்பாலும் அழிக்கப்பட்ட பின்னரே பகல் நேரத்தில் தங்கள் தாக்குதல்களை நிகழ்த்தின. ஆனால் துவக்கத்திலிருந்தே அமெரிக்க வான்படை குண்டுவீசிகள் பகலில் பெருங்கூட்டங்களாகச் சென்று ஜெர்மனியின் மீது குண்டுவீசின. 

ஜெர்மனி மீதான குண்டுவீச்சுத் தாக்குதல் திட்டம் முதன் முதலில் 1943ம் ஆண்டு அமெரிக்க லெப்டினன்ட் ஜெனரல் ஐரா ஈக்கர் என்பவரால் முதலில் முன்வைக்கப்பட்டது. இதில் பின்வரும் இலக்குகள் வகுக்கப்பட்டிருந்தன:

உடனடி இலக்கு: ஜெர்மானிய வான்படையின் சண்டை வானூர்திகளின் எண்ணிக்கையைக் குறைத்தல்
முதல் நிலை இலக்குகள் : ஜெர்மானிய வானூர்தி தொழிற்சாலைத் துறை, நீர்மூழ்கிக் கப்பல் கட்டுந்தளங்கள், எரிபொருள் கட்டமைப்பு, குண்டுப் பொதிகை தொழிற்சாலைகள் ஆகியவற்றை அழித்தல்
இரண்டாம் நிலை இலக்குகள்: செயற்கை ரப்பர் தொழிற்சாலைகள், இராணுவ ஊர்தித் தொழிற்சாலைகள் ஆகியவற்றை அழித்தல்.

ஜூன் 10, 1943ம் ஆண்டு இந்த குண்டுவீச்சுத் தாக்குதல் தொடங்கியது. ஆரம்பத்தில் ஜெர்மானிய வான்படையினை அழிக்க முயற்சிகள் மேற்கொள்ளப்பட்டன. பின்னர் 1944ல் நார்மாண்டிப் படையெடுப்புக்குத் துணையாக பிரான்சின் போக்குவரத்து கட்டமைப்பின் மீது பெரும் தாக்குதல்கள் மேற்கொள்ளப்பட்டன. மேலும் இத்தாக்குதலின் ஒரு பகுதியாக ஜெர்மானியத் தொலைதூரத் தாக்குதல் ஆயுதத் திட்டத்தை அழிக்க கிராஸ்போ நடவடிக்கையும் மேற்கொள்ளப்பட்டது.

மேற்கோள்கள்

மேற்குப் போர்முனை (இரண்டாம் உலகப் போர்)
1945 நிகழ்வுகள்
1943 நிகழ்வுகள்
1944 நிகழ்வுகள்
செருமன் வரலாறு
ஈ. வெ. கி. சம்பத்

ஈ. வெ. கி. சம்பத் எனப்படும் ஈரோடு வெங்கட நாயக்கர் கிருஷ்ணசாமி சம்பத் (5. மார்ச், 1926 - பெப்ரவரி 23, 1977) ஓர் தமிழக அரசியல்வாதியும், திராவிட முன்னேற்றக் கழகத்தின் நிறுவன உறுப்பினர்களில் ஒருவரும் ஆவார். இவர் பெரியார் ஈ. வெ. ராமசாமியின் அண்ணன் ஈ. வெ. கிருஷ்ணசாமியின் மகன் ஆவார்.

கல்வி 
சம்பத் ஈரோடு மகாசன உயர்நிலைப் பள்ளியிலும் பின்னர் சென்னையில் உள்ள பச்சையப்பன் கல்லூரியிலும் படித்தார்.

தி.மு.க.வில் 
நீதிக்கட்சியிலும் பின்னர் திராவிடர் கழகத்திலும் தன் அரசியல் வாழ்வைத் தொடங்கினார். 1949ல் பெரியாரின் திராவிடர் கழகத்திலிருந்து அண்ணாதுரை பிரிந்து சென்று திராவிட முன்னேற்றக் கழகம் (திமுக) தொடங்கிய போது அவருடன் சென்ற முக்கிய தலைவர்களுள் ஒருவர். சம்பத் திமுகவின் ஐம்பெரும் தலைவர்களுள் ஒருவராகக் கருதப்பட்டார்.  (ஏனைய நால்வர் - அண்ணா, இரா. நெடுஞ்செழியன், கே. ஏ. மதியழகன், என். வி. நடராசன்).

நாடாளுமன்ற உறுப்பினர் 
1957 நாடாளுமன்றத் தேர்தலில், நாமக்கல் மக்களவைத் தொகுதியில் திமுக சார்பாகப் போட்டியிட்டு வெற்றிபெற்றார் .

தமிழ் தேசியக் கட்சி 
1961ல் திராவிட நாடு கொள்கை தொடர்பாக அண்ணாவுடன் ஏற்பட்ட கருத்து வேறுபாடுகளால் திமுகவிலிருந்து பிரிந்து சென்று தமிழ் தேசியக் கட்சி என்ற பெயரில் தனிக்கட்சி தொடங்கினார்.. அதில் தனது நண்பர்களான  கண்ணதாசன், சிவாஜி கணேசன், பழ. நெடுமாறன் ஆகியோர் அக்கட்சியில் மற்ற முக்கிய தலைவர்கள் ஆவார். 1962 சட்டமன்றத் தேர்தலில் போட்டியிட்ட இக்கட்சி படுதோல்வியடைந்தது - போட்டியிட்ட ஒன்பது இடங்களிலும் தோற்றது.

இந்திய தேசிய காங்கிரஸில் 
1964ல் சம்பத் தன் கட்சியை இந்திய தேசிய காங்கிரசுடன் இணைத்து விட்டார். பின்னர் 1969ல் காங்கிரசு பிளவுபட்ட போது காமராஜர் தலைமையில் உருவான நிறுவன காங்கிரசில் இணைந்து விட்டார். 1971 நாடாளுமன்றத் தேர்தலில் கோபிச்செட்டிப்பாளையம் மக்களவைத் தேர்தலில் போட்டியிட்டு தோல்வியடைந்தார். 1971 அக்டோபர் 2 அன்று இந்திரா காங்கிரசில் இணைந்தார்.

குடும்பம் 
சம்பத் 15-9-1946ஆம் நாள் வட ஆற்காடு மாவட்டத்திலுள்ள திருபத்தூரில் சுலோச்சனாவை மணந்தார். அத்திருமணத்தில் பெரியார் ஈ. வெ. ரா ஆற்றிய உரை பெண்கள் அலங்காரப் பொம்மைகளா? என்னும் தலைப்பில் குடிஅரசு பதிப்பகத்தால் நூலாக வெளியிடப்பட்டது. சம்பத்தின் மறைவிற்குப் பின்னர் சுலோசனா அண்ணா திராவிட முன்னேற்றக் கழகத்தில் இணைந்து அதன் தலைவர்களுள் ஒருவராக உயர்ந்தார் . இவர் மகன் ஈ. வி. கே. எஸ். இளங்கோவன் முன்னாள் இந்திய மத்திய அரசு அமைச்சர் மற்றும் காங்கிரசின் மாநிலத் தலைவர்களுள் ஒருவர். இன்னொரு மகன் இனியன் சம்பத்தும் காங்கிரசின் உறுப்பினர்; முன்னாளில் தூர்தர்ஷனில் செய்தி வாசிப்பவராக இருந்தார்.

நூல்கள் 
 முடிசாய்ந்தது,
 காபூல் முதல் லெனின் கிராட் வரை
 ஈ.வே.கி.சம்பத் பேசுகிறார், 1951, பரிதி பதிப்பகம், திருத்தணி 
 சம்பத் பேசுகிறார் (சம்பத்தின் உரைகள்) 2009

இதழ் 
இவர் தி.மு.க.விலிருந்தபொழுது "Sunday Times" என்னும் ஆங்கில வார இதழுக்கு ஆசிரியராகவும் உரிமையாளராகவும் வெளியீட்டாளராகவும் இருந்தார். மேலும் ஜெயபேரிகை, தமிழ்ச் செய்தி ஆகிய இதழ்ளை சொந்தமாக நடத்தியுள்ளார்.

மேற்கோள்கள்

வெளி இணைப்புகள் 

திராவிட முன்னேற்றக் கழக அரசியல்வாதிகள்
திராவிட இயக்கத் தலைவர்கள்
1926 பிறப்புகள்
1977 இறப்புகள்
இந்திய இறைமறுப்பாளர்கள்
ஈரோடு மாவட்ட நபர்கள்
நாடாளுமன்ற தி. மு. க. உறுப்பினர்கள்
டைகர் பயிற்சி

டைகர் பயிற்சி (Exercise Tiger) அல்லது டைகர் நடவடிக்கை இரண்டாம் உலகப் போரில் நடந்த ஒரு ஒத்திகைப் பயிற்சி நடவடிக்கை. நாசி ஜெர்மனியின் ஆக்கிரமிப்பிலிருந்த பிரான்சு மீதான நேச நாட்டு கடல் வழி படையெடுப்புக்கு ஒரு முழு அளவு ஒத்திகையாக நடத்தப்பட்டது. இந்த ஒத்திகை நடந்து கொண்டிருக்கும் போது ஒரு நேச நாட்டு கப்பல் கூட்டத்தை ஜெர்மானியக் கடற்படைக் கப்பல்கள் தாக்கியதால் 749 அமெரிக்கப் படை வீரர்கள் மரணமடைந்தனர்.

1943ம் ஆண்டின் பிற்பகுதியில் பிரிட்டனின் தெற்குப் பகுதியில் டெவன் மாவட்டம் அருகே உள்ள சுலாப்டன் (slapton) என்ற ஊரில் குடியிருந்தவர்கள் அனைவரும் அகற்றப்பட்டு, அப்பபகுதி படையெடுப்பு ஒத்திகைகளுக்குப் பயன்படுத்தப்படலாயிற்று. டிசம்பர் 1943ல் கடல்வழி படையிறக்க ஒத்திகைகள் ஆரம்பித்தன. அவற்றுள் ஒன்று டைகர் பயிற்சி. சுலாப்டன் கடற்கரையின் புவியியல் அமைப்பு யூட்டா கடற்கரையை ஒத்து இருந்ததால் ஏப்ரல் 1944ல் இங்கு படைகளைத் தரையிறக்கும் ஒத்திகை நிகழ்த்தப்பட்டது. 9 டாங்கு தரையிறக்கும் கப்பல்களும் (Tank landing ships) 30,000 வீரர்களும் இதில் பங்கேற்றனர். இந்த கப்பல் கூட்டத்தைப் பாதுகாக்கும் பொறுப்பு பிரிட்டானியக் கடற்படையிடம் கொடுக்கப்பட்டிருந்தது.

ஏப்ரல் 28 அன்று ஒத்திகையில் ஈடுபட்டிருந்த நேசநாட்டுக் கப்பல் கூட்டம் லைம் குடா அருகே ஜெர்மானிய ரோந்துப் படகுகளின் கண்ணில் சிக்கியது. அடுத்து நடந்த சண்டையில் இரு தரையிறக்கக் கப்பல்கள் முழுவதும் சேதமடைந்தன. அவற்றில் இருந்த 638 வீரர்கள் மரணமடைந்தனர். மேலும் ஒத்திகையின் போது தங்கள் தரப்பினரின் தாக்குதலில் மேலும் நூற்றுக்கணக்கானோர் பலியானார்கள். இந்த மோதல் லைம் குடா சண்டை என்று அழைக்கப்படுகிறது. அமெரிக்கப் படைகளும், பிரிட்டானியப் படைகளும் வெவ்வேறு வானொலி அலைவரிசைகளைப் பயன்படுத்தியதால் தொடர்பு கொள்வதில் ஏற்பட்ட குழப்பம், உயிர்காப்புச்சட்டை அணிவதில் வீரர்களுக்குப் பயிற்சியின்மை, மூழ்கும் கப்பல்களிலிருந்து தப்பியவர்களைக் கடலிலிருந்து காப்பாற்ற சிறு படகுகள் இல்லாதது போன்ற பற்றாக்குறைகளால் உயிரிழப்பு அதிகமாக இருந்தது. டைகர் பயிற்சியில் கற்ற பாடங்களால் நேச நாட்டு உத்தியாளர்கள் இக்குறைகளை நிவர்த்தி செய்ய பல மாற்றங்களை மேற்கொண்டனர். இப்பயிற்சியில் இறந்த வீரர்களின் குடும்பங்களுக்கு அவர்களது மரணச்செய்தி சொல்லப்படவில்லை. நார்மாண்டி படையெடுப்புத் தொடர்பான அனைத்து விஷயங்களும் மிக இரகசியமாக வைக்கப்பட்டிருந்ததால் படையெடுப்பு நிகழ்ந்து சில மாதங்களுக்குப் பிறகே அவர்களது குடும்பங்களுக்குச் செய்தி அனுப்பப்பட்டது.

மேற்குப் போர்முனை (இரண்டாம் உலகப் போர்)
1943 நிகழ்வுகள்
ருக்மிணி லட்சுமிபதி

ருக்மிணி லட்சுமிபதி (Rukmini Lakshmipathi, 6 திசம்பர் 1892 – 6 ஆகத்து 1951)  ஒரு இந்திய சுதந்திர போராட்ட வீராங்கனையும், இந்திய தேசிய காங்கிரசு அரசியல்வாதியும், வீணை இசைக்கலைஞரும் ஆவார். இவர் சென்னை மாகாண சட்டமன்றத்தின் மக்களால் தேர்ந்தெடுக்கப்பட்ட முதல் பெண் உறுப்பினர் மற்றும் சென்னை மாகாணத்தின் முதல் பெண் அமைச்சருமாவார். சட்டப் பேரவையின் துணை சபாநாயகராகவும் பணியாற்றினார்.

வாழ்க்கைக் குறிப்பு

ருக்மிணி சென்னையில் ஒரு விவசாயக் குடும்பத்தில் பிறந்தவர். இவரது தாத்தா ராஜா டி. ராம்ராவ் ஒரு நிலக்கிழார். சென்னை பெண்கள் கிருத்துவக் கல்லூரியில் இவர் பி.ஏ பட்டம் பெற்றார். இவரது கணவர் டாக்டர். அசண்ட லட்சுமிபதி. ருக்மிணி 1923ல் காங்கிரசில் சேர்ந்தார். 1926ல் பாரிசில் நடந்த சர்வதேச பெண்கள் வாக்குரிமை கூட்டணி பேராயத்தில் இந்தியப் பிரதிநிதியாகக் கலந்து கொண்டார். 1930ல் வேதாரண்யத்தில் நடந்த உப்பு சத்தியாக்கிரகத்தில் கலந்து கொண்டதற்காக ஓராண்டு சிறையிலடைக்கப்பட்டார். உப்பு சத்தியாகிரக இயக்கத்தில் சிறை சென்ற முதல் பெண் இவர் தான். 1934ல் சென்னை மாகாண சட்டமன்ற இடைத்தேர்தலில் போட்டியிட்டு வெற்றிபெற்றார் .  சென்னை மாகாண சட்டமன்றத் தேர்தல், 1937லும் வெற்றி பெற்று ஜூலை 15, 1937ல் சட்டமன்றத்தின் துணைச் சபாநாயகராகத் தேர்ந்தெடுக்கப்பட்டார். மே 1, 1946 முதல் மார்ச் 23, 1947 வரை சென்னை மாகாணத்தில் (முதலமைச்சர் த. பிரகாசத்தின் அமைச்சரவையில்) பொதுச்சுகாதாரத் துறை அமைச்சராகப் பதவி வகித்தார். சென்னை மாகாணத்தில் அமைச்சர் பதவி வகித்த பெண் இவர் மட்டும் தான்..  சென்னை எழும்பூரிலுள்ள மார்ஷல் சாலைக்கு இப்போது ”ருக்மிணி லட்சுமிபதி சாலை” என்று இவர் பெயர் சூட்டப்பட்டுள்ளது. 1997ல் இவர் நினைவாக ஒரு அஞ்சல் தலை வெளியிடப்பட்டது.

ருக்மிணி லட்சுமிபதி வீணை தனம்மாளிடம் வீணை இசையைக் கற்றவர். அனைத்திந்திய வானொலியில் பல வீணைக் கச்சேரிகளை நிகழ்த்தியுள்ளார்.

ருக்மிணி லட்சுமிபதியைக் கௌரவிக்கும் விதமாக சென்னை, எழும்பூரில் உள்ள ஒரு சாலைக்கு ருக்மிணி லட்சுமிபதி சாலை என்று பெயர் சூட்டப்பட்டுள்ளது.

மேற்கோள்கள்

1892 பிறப்புகள்
1951 இறப்புகள்
தமிழ்நாட்டு பெண் அமைச்சர்கள்
தமிழ்நாட்டு இந்திய விடுதலைப் போராட்ட வீரர்கள்
இருபதாம் நூற்றாண்டு இந்திய அரசியல்வாதிகள்
இந்திய விடுதலைப் போராட்ட வீராங்கனைகள்
வீணை இசைக் கலைஞர்கள்
அஷ்டசகஸ்ரம்

அஷ்டசகஸ்ரம் () (தமிழ் அர்த்தம்: எட்டாயிரம்) என்றழைக்கப்படுவோர், இந்திய மாநிலமான தமிழ்நாட்டைச் சேர்ந்த ஐயர் சமூகத்தின் ஒரு பிரிவினர் ஆவர்.

பிரிவுகள் 
 அத்தியூர்
 அறிவர்படை
 நந்திவாடி
 சத்குலம்

மேற்கோள்கள் 

தமிழ்ப் பிராமணர்கள்
பிராமணர்
ஐயங்கார்

ஐயங்கார் (அல்லது அய்யங்கார்) என்றழைக்கப்படுவோர் இராமானுஜரின் விசிஷ்டாத்வைதத் தத்துவத்தைக் கடைப்பிடிக்கும் பிராமணர்கள் ஆவர். இவர்கள் பெரும்பாலும் தமிழகம்,  கர்நாடகம் மற்றும் ஆந்திரத்திலும் காணப்படுகின்றனர்.

சொற்பிறப்பு 
ஐயங்கரின் சொற்பிறப்பியல் தொடர்பாகவும் பல கருத்துக்கள் உள்ளன. இதில் அய்யா - கரு என்ற வார்த்தையிலிருந்து உருவானது. இது ஐய்யங்காருவாகவும், பின்னர் ஐய்யங்கராகவும் மாறியது. "அய்யா" என்ற சொல் ஆரிய என்ற சமசுகிருத வார்த்தையின் பிராகிருதம் பதிப்பாகும். இது சமசுகிருதத்தில் உன்னதமானது என்று பொருளாகும்.

மாற்று மொழிபெயர்ப்பான ஐய்யங்கார் என்ற வார்த்தையை முதன்முதலில் திருப்பதியைச் சேர்ந்த காந்தாதை இராமானுஜா அய்யங்கார் என்பவர் பொ.ஊ. 1450 இல் பயன்படுத்தினார் என்று இராபர்ட் லெஸ்டர் கூறுகிறார்.

பிரிவுகள் 
இவர்களில் முக்கியமாக இரண்டு பிரிவுகள் உள்ளன.

 வடகலை
 தென்கலை

மேற்கோள்கள் 

 

தமிழ்ப் பிராமணர்கள்
திராவிடப் பிராமணர்
பிராமணர்
தியத்தலாவை

தியத்தலாவை (Diyatalawa) இலங்கையின் ஊவா மாகாணத்தில், பதுளை மாவட்டத்தில் அமைந்துள்ள ஊர். இங்கு பல்லின மக்களும் வாழ்ந்து வருகிறார்கள். சிறிய நகரம் என்றாலும் வைத்தியசாலை, காவல்துறை, அஞ்சல் அலுவலகம், வங்கிகள், தரைப்படை முகாம் ஆகியனவற்றை உட்கொண்டுள்ளது. ஆண்டுதோறும் நிகழ்த்தப்படும் "Fox Hill" போட்டிகள் இங்கு தான் நடைபெறுகிறது. இலங்கை தொடருந்து வலையமைப்பின் கொழும்பு - பதுளை பாதையில் அப்புத்தளை - பண்டாரவளை ஆகிய நகரங்களுக்கு இடைப்பட்டது. பொடிமெனிக்கே, உடரட்டமெனிக்கே என்ற பெயருடைய தொடருந்துகள் இந்நகரைக் கடந்து செல்கின்றன.

வெளி இணைப்புகள்
 தியத்தலாவையின் வரைபடம்

மேற்கோள்கள்

பதுளை மாவட்டத்தில் உள்ள ஊர்களும், நகரங்களும்
ஊவா மாகாணம்
1951–52 இந்தியப் பொதுத் தேர்தல்

இந்தியக் குடியரசின் முதல் நாடாளுமன்றத் தேர்தல் 1951-1952 ஆம் ஆண்டுகளில் நடைபெற்றது. 21 வயதுக்கு மேற்பட்டோர் அனைவருக்கும் வாக்குரிமை முறை அமலுக்கு வந்தபின் நடைபெற்ற முதல் தேர்தல் இதுவே. இத்தேர்தல் 1951 ஆம் ஆண்டு  அக்டோபர் திங்கள் 25ஆம் நாள் தொடங்கி 1952 ஆம் ஆண்டு பிப்ரவரி 21ஆம் நாள் வரை 68 கட்டங்களாக நடைபெற்றது.  இந்திய தேர்தல் வரலாற்றில் நீண்ட காலம் நடந்த இந்தத் தேர்தலில் வாக்களித்தவர்களின் மொத்த எண்ணிக்கை சுமார் 10 கோடி. இத்தேர்தல் சில ஆவணங்களில் "இந்திய நாடாளுமன்றத் தேர்தல், 1952" என்றும் குறிப்பிடப்படுகிறது. இத்தேர்தலின்பொழுது சுகுமார் சென் என்பவர் தேர்தல் ஆணையராக இருந்தார். இத்தேர்தலுக்காக உருவாக்கப்பட்ட வாக்காளர் பட்டியல் உருவாக்கப்பட்டது. வடஇந்தியாவைச் சேர்ந்த வாக்காளர் பட்டியலில் பெண்கள் பெயரே இல்லை. மாறாக, இன்னார் மகள், இன்னார் மனைவி என்றே சுமார் 28 இலட்சம் பெண்கள் குறிக்கப்பட்டிருந்தனர். அதனைக் கண்ணுற்ற சுகுமார்சென் அப்பட்டியலை நீக்கிவிட்டு பெண்களின் உண்மையான பெயர்களைக்கொண்ட வாக்காளர் பட்டியலை உருவாக்கினார். இத்தேர்தலில் வேட்பாளர்களுக்குச் சின்னங்கள் வழங்கப்படவில்லை. ஒவ்வொரு வேட்பாளருக்கும் தனித்தனி வாக்குப்பெட்டிகள் பயன்படுத்தப்பட்டன. தேர்தலில் வெற்றிபெற்ற உறுப்பினர்களைக்கொண்டு முதலாவது மக்களவை கட்டமைக்கப்பட்டது. இந்திய தேசிய காங்கிரசு கட்சி 364 தொகுதிகளில் வென்று முதலிடத்தில் வந்தது. ஜவகர்லால் நேரு இந்தியக் குடியரசின் மக்களால் தேர்ந்தெடுக்கப்பட்ட முதல் பிரதமரானார். (நேரு இந்தியா குடியரசாவதற்கு முன்பே இந்தியாவின் பிரதமாராகியிருந்தார்)

பின்புலம் 
இத்தேர்தலில் 401 தொகுதிகளில் இருந்து 489 உறுப்பினர்கள் தேர்ந்தெடுக்கப்பட்டனர். இவற்றுள் 314 ஒற்றை உறுப்பினர் தொகுதிகள். 86 தொகுதிகளிலிருந்து தலா இரண்டு உறுப்பினர்களும் ஒரு தொகுதியிலிருந்து மூன்று உறுப்பினர்களும் தேர்ந்தெடுக்கப்பட்டனர். இவர்கள் தவிர 2 ஆங்கிலோ இந்தியர்களும் மக்களவைக்கு நேரடியாக நியமனம் செய்யபட்டனர். இக்காலகட்டத்தில் இந்திய விடுதலைப் போராட்டத்திற்குத் தலைமைதாங்கிய இந்திய தேசியக் காங்கிரசு முன்னணிக்கட்சியாக விளங்கியது. 1946இல் அமைந்த நேருவின் முதல் இந்திய அமைச்சரவையில் இடம்பெற்றிருந்த இரு அமைச்சர்கள் இத்தேர்தலின் போட்டியிட தனிக்கட்சி தொடங்கியிருந்தனர். சியாமா பிரசாத் முகர்ஜி ஜனசங்கத்தையும் டாக்டர் அம்பேத்கர் பட்டியல் சாதியினரின் கூட்டமைப்பு (பின்னாளில் இந்தியக் குடியரசுக் கட்சி) ஆகிய கட்சிகளையும் தொடங்கி தனித்துப் போட்டியிட்டனர்.

காங்கிரசுக்கு முக்கிய எதிர்கட்சியாக இந்திய கம்யூனிஸ்ட் கட்சி (சிபிஐ) இருந்தது. 1947-51 காலகட்டத்தில் ஆயுதப்புரட்சியின் மூலம் புரட்சியை கொண்டுவர கம்யூனிஸ்டுகள் முயன்றனர். தெலுங்கானா, மலபார், மேற்கு வங்காளம் ஆகிய பகுதிகளில் அரசுக்கு எதிராக கம்யூனிஸ்டுகள் தொடங்கிய புரட்சிகளை மத்திய மாநில அரசுகள் முறியடித்து அடக்கிவிட்டன. இதனால் 1951இல் வன்முறை வழியைக் கைவிட்டு தேர்தல் ஜனநாயகத்தை சிபிஐ தேர்ந்தெடுத்தது. இவை தவிர ஆச்சார்ய கிருபாளினியின் கிசான் மசுதூர் பிரஜா (உழவர், உழைக்கும் மக்கள்) கட்சி ஜெயப்பிரகாஷ் நாராயணன், ராம் மனோகர் லோகியா ஆகியோரின் சோசலிசக் கட்சி ஆகியவையும் காங்கிரசை எதிர்த்தன. ஆனால் காங்கிரசின் பெரும்பலத்தின் முன் இவை பலவீனமாகவே இருந்தன.

முடிவுகள் 
மொத்தம் 44.87% வாக்குகள் பதிவாகின

இவற்றையும் காண்க 
சென்னை மாநிலத்தில் இந்திய நாடாளுமன்றத் தேர்தல், 1952

மேற்கோள்கள்

வெளி இணைப்புகள் 
Volume I, 1951 Indian general election, 1st Lok Sabha

1951 தேர்தல்கள்
1952 தேர்தல்கள்
இந்தியப் பொதுத் தேர்தல்கள்
தென் மாவட்டம் (ஹொங்கொங் தீவு)

தென் மாவட்டம் (Southern District) ஹொங்கொங்கின் அரசியல் நிலப்பரப்புக்குள் உள்ள பதினெட்டு (18) மாவட்டங்களில் ஒன்றாகும். அதேவேளை ஹொங்கொங் தீவில் உள்ள நான்கு மாவட்டங்களில் ஒன்றும் ஆகும். இந்த மாவட்டங்களில் மக்கள் தொகை 2001 ஆம் ஆண்டில் கணிப்பின் படி 290,240 ஆகும். ஹொங்கொங்கை பொருத்தமட்டில் இந்த மாவட்டத்தில் நான்காவது குறைவான மக்கள் தொகையைக் கொண்ட மாவட்டம் இதுவாகும்.

இந்த மாவட்டம் ஹொங்கொங்கில் இயற்கை வளங்களைக் கொண்ட, மலைத்தொடர்களையும், மலைக்குன்றுகளையும் உள்ளடக்கியப் பகுதியாகும். இதன் தெற்கே தென் சீனக் கடலையும், நீர்தேக்கப் பகுதிகளைக் கொண்ட நிலப்பரப்பாகவும் உள்ளது. அத்துடன் இந்த மாவட்டத்தின் பெரும் பகுதி நிலப்பரப்பு, குறிப்பாக இந்த மாவட்டத்தின் வட பகுதி, ஹொங்கொங்கின் தேசிய வனமாகவே உள்ளது. இயற்கை சூழலமைவில் குடியிருப்புக்களை விரும்புவோர், இப்பகுதிகளிலேயே வசிக்கின்றனர். அத்துடன் ஹொங்கொங் பிரசித்திப்பெற்ற, உல்லாசப் பயணிகளை கவர்ந்திழுக்கும் பல கடற்கரைகளையும் இம் மாவட்டத்தின் தென் பகுதி கடல் பரப்பு கொண்டுள்ளது. இசுடேன்லி, கிலியர்வாட்டர் குடா போன்ற இயற்கையின் பின்னனியைக் கொண்ட அழகிய நகரங்களும் இம்மாவட்டத்தில் உள்ளன.

மேற்கோள்கள்

ஹொங்கொங் மாவட்டங்கள்
தென் மாவட்டம்
ஹொங்கொங் தீவு
இரத்தினபுரம் (இலங்கை)

இரத்தினபுரம் என்பது இலங்கையின் வடக்கில் கிளிநொச்சி நகரத்தின் அருகில் உள்ள ஒரு கிராமம். இரணைமடுக் குளத்தின் கீழ்ப்பக்கமாக திருவையாறுக்கும் ஆனந்தபுரத்திற்கும் இடையில் இருக்கிறது. ஆறுகள் நிறைந்த குளிர்ச்சியான கிராமம் இரத்தினபுரம்.

இந்த நிலப்பகுதியை விட்டு மக்களை எழுந்து செல்லுமாறு அரச அதிகாரிகள் பணித்துள்ளனர். இதனால் இந்தக் கிராம மக்களுக்கு வீட்டுத் திட்டம் போன்ற நிவாரணங்கள் இதுவரையில் வழங்கப்படவில்லை. தமது நிலம் தமக்குத் தேவை என்று மக்கள் கோரியதை அடுத்து இந்தக் காணி நிலம் மக்களுக்கு உரியவை என்றும் அவற்றை விட்டு பெயர்க்க மாட்டோம் எனவும் அரச அதிகாரிகள் தெரிவித்துள்ளனர்.

வெளி இணைப்புகள்

 மழையும் வெயிலும் கொல்லும் மக்கள்

கிளிநொச்சி மாவட்டத்திலுள்ள ஊர்களும், நகரங்களும்
1957 இந்தியப் பொதுத் தேர்தல்

இந்தியக் குடியரசின் இரண்டாம் நாடாளுமன்றத் தேர்தல் 1957 ஆம் ஆண்டு நடைபெற்றது. தேர்தலில் வெற்றி பெற்ற உறுப்பினர்களைக் கொண்டு இரண்டாவது மக்களவை கட்டமைக்கப்பட்டது. ஆட்சியில்ர்ருந்த இந்திய தேசிய காங்கிரசு கட்சி 371 தொகுதிகளில் வென்று மீண்டும் ஆட்சியமைத்தது. ஜவகர்லால் நேரு மூன்றாம் முறையாக பிரதமரானார்.

பின்புலம்
இத்தேர்தலில் 403 தொகுதிகளில் இருந்து 494 உறுப்பினர்கள் தேர்ந்தெடுக்கப்பட்டனர். இவற்றுள் 312 ஒற்றை உறுப்பினர் தொகுதிகள். 91 தொகுதிகளிலிருந்து தலா இரண்டு உறுப்பினர்களும் தேர்ந்தெடுக்கப்பட்டனர். இவர்கள் தவிர 2 ஆங்கிலோ இந்தியர்களும் மக்களவைக்கு நேரடியாக நியமனம் செய்யபட்டனர். காங்கிரசுக்கு முக்கிய எதிர்கட்சியாக இந்திய கம்யூனிஸ்ட் கட்சி (சிபிஐ) இருந்தது. வேறு சில கட்சிகளும் காங்கிரசை எதிர்த்தன. ஆனால் பதினோறு ஆண்டுகளாக ஆட்சி புரிந்து வந்த காங்கிரசும் நேருவும் செல்வாக்கின் உச்சியில் இருந்தனர். எளிதாக சென்ற தேர்தலில் வென்றதை விட கூடுதல் வாக்குகளையும் இடங்களையும் வென்றனர்.

முடிவுகள்
மொத்தம் 45.44 % வாக்குகள் பதிவாகின

இவற்றையும் காண்க
சென்னை மாநிலத்தில் இந்திய நாடாளுமன்றத் தேர்தல், 1957

மேற்கோள்கள்
Indian general election, 2nd Lok Sabha 

1957 தேர்தல்கள்
இந்தியப் பொதுத் தேர்தல்கள்
ஜோதி வெங்கடாசலம்

ஜோதி வெங்கடாச்சலம் (Jothi Venkatachalam; 27 அக்டோபர் 1917 - 28 நவம்பர் 1992) ஒரு இந்திய அரசியல்வாதி மற்றும் தமிழ்நாடு சட்டமன்ற முன்னாள் உறுப்பினர்.

தனிப்பட்ட வாழ்க்கை 
இவர் பர்மாவின் தலைநகரான ரங்கூனில் பிறந்தவர். அங்கே வாழ்ந்த வெங்கடாசலம் என்பவரும் இவரும் 1930-களில் கலப்புத் திருமணம் செய்துகொண்டனர். சாதி அடுக்குமுறையில் கணவரின் சமூகத்தைவிட, ஜோதியின் சமூகம் உயர்ந்த நிலையில் இருந்தது குறிப்பிடத்தக்கது. இவரது கணவர் வெங்கடாசலம் ஒரு தொழிலதிபரும் சென்னையின் ஷெரீப்பாகவும் இருந்தவர்.

பொது வாழ்க்கை 
திருமணத்துக்குப் பிறகு ஜோதி சமூகப் பணிகளில் ஈடுபாடு காட்டினார். காங்கிரஸ் கட்சியிலும் சேர்ந்தார். தமிழ்நாடு சட்டமன்றத் தேர்தல், 1962ல் இந்திய தேசிய காங்கிரஸ் வேட்பாளராக எழும்பூர் தொகுதியில் தி.மு.க.வின் க.அன்பழகனை எதிர்த்து போட்டியிட்டு வென்றார்.  1971ல் இந்திய தேசிய நிறுவன காங்கிரஸ் வேட்பாளராக ஸ்ரீரங்கம் தொகுதியிலும் போட்டியிட்டு வென்றார். அக்டோபர் 10, 1953 முதல் ஏப்ரல் 12,1954 வரை சக்ரவர்த்தி ராஜகோபாலாச்சாரியின் அமைச்சரவையில் மது விலக்கு மற்றும் பெண்கள் நலத்துறை அமைச்சராகப் பதவி வகித்தார். 1962 - 63 ல் காமராஜர் அமைச்சரவையில் பொது சுகாதாரத்துறை அமைச்சராகவும் பின்னர் அக்டோபர் 14,1977 முதல் அக்டோபர் 26, 1982 வரை கேரளத்தின் முதல் பெண் ஆளுனராகவும் இருந்தார்.

சிறப்புகள் 
சென்னையில் இவரது குடும்பத்தின் பரம்பரை வீடு இருந்தஅட்கின்சன்ஸ் சாலைக்கு அவரது இறப்புக்குப் பிறகு அட்கின்சன்ஸ் சாலைக்கு, ஜோதி வெங்கடாசலம் சாலை என்று பெயர் சூட்டப்பட்டது. சென்னை வேப்பேரியில் இப்போதும் பெயர் மாற்றப்படாமல் இந்தச் சாலை உள்ளது. இவர் தமிழகத்தின் முதல் பெண் அமைச்சர் ஆவார். 1974 இல் இந்திய அரசு இவருக்கு பொதுவிவகாரங்கள் பிரிவில் இவருக்குப் பத்மசிறீ விருது வழங்கி சிறப்பித்தது.

மேற்கோள்கள்

மேலும் காண்க 
கேரளா ஆளுநர்களின் பட்டியல்

வெளி இணப்புகள் 
 கேரள மாநில ஆளுநர்கள் 
 கேரள ஆளுநர்கள்

தமிழ்நாட்டு பெண் அமைச்சர்கள்
தலித் தலைவர்கள்
இந்திய தேசிய காங்கிரஸ் அரசியல்வாதிகள்
கேரள ஆளுநர்கள்
தமிழக முன்னாள் அமைச்சர்கள்
1917 பிறப்புகள்
இருபதாம் நூற்றாண்டு இந்திய அரசியல்வாதிகள்
பொது அலுவல்களுக்காகப் பத்மசிறீ விருதுபெற்றவர்கள்
5 ஆவது தமிழ்நாடு சட்டமன்ற உறுப்பினர்கள்
தமிழக சட்டமன்ற பெண் உறுப்பினர்கள்